અમેરિકન બંધારણનો 14મો સુધારો અમેરિકામાં જન્મેલાં બાળકોને અમેરિકન નાગરિકતાના અધિકારની ખાતરી આપે છે. આ સુધારાની પહેલી લાઈનમાં લખ્યું છે કે અમેરિકામાં પેદા થયેલા લોકો અમેરિકાના નાગરિક છે. ગૃહયુદ્ધ બાદ 1866માં આ સુધારો કોંગ્રેસે પાસ કર્યો હતો. એવામાં અહીં બર્થરાઈટ સિટિઝનશિપ ખતમ કરવાના આદેશને અદાલતમાં પડકારવામાં આવી શકે છે. જોકે, ટ્રમ્પે 6 નવેમ્બરે યોજાનારી મધ્યવર્તી ચૂંટણી પહેલાં આ નિવેદન કર્યું છે. આથી મનાય છે કે ટ્રમ્પ ફરી અમેરિકામાં ઈમિગ્રન્ટ્સ નીતિનો મુદ્દો ઉઠાવવા માગે છે.